b'\n_START_ARTICLE_\nOrkneylaisten saaga\n_START_SECTION_\nSis\xc3\xa4lt\xc3\xb6 lyhyesti\n_START_PARAGRAPH_\nLuku 1-3 legendaarinen tarina Norjan asuttamisesta._NEWLINE_Luku 4 kertoo Norjan kuninkaan Harald Kaunotukan Orkneysaarten, Shetlandinsaarten ja Hebridien valloittamisesta. Harald lahjoitti Orkneysaaret ja Sheltlandinsaaret vastustajalleen jaarli Ragnvald M\xc3\xb8rejarlille. H\xc3\xa4n my\xc3\xb6hemmin lahjoitti alueet veljelleen Sigurdille, joka oli Harald-kuninkaan luottomies._NEWLINE_Luku 5 kertoo Sigurdin valloituksista skottien mailla sek\xc3\xa4 h\xc3\xa4nen kuolemastaan jalkaan tulleen haavan vuoksi._NEWLINE_Luku 6-7 kertoo Ragnvald M\xc3\xb8rejarlin pojan Einarin hallinnasta._NEWLINE_Luku 8 kertoo Einarin taisteluista Harald Kaunotukan poikien kanssa sek\xc3\xa4 Einarin poikien Arnkelin, Erlendin ja Torfinnin hallinnasta. _NEWLINE_Luku 9-10 kertoo Torfinnin poikien Arfinnin, Havardin, Lotin ja Hl\xc3\xb6dvigin hallinnasta ja kesken\xc3\xa4isist\xc3\xa4 kinoistaan._NEWLINE_Luku 11-12 kertoo Hl\xc3\xb6dvigin pojan, Sigurd paksun hallinnasta. Mainitaan my\xc3\xb6s Clontarfin taistelu vuodelta 1014._NEWLINE_Luku 13-20 kertoo Sigurdin pojista: Sumarlidi, Einar, Brusi ja Torfinn sek\xc3\xa4 heid\xc3\xa4n suhteistaan Norjan kuninkaan Pyh\xc3\xa4\xc3\xa4n Olaviin._NEWLINE_Luku 21-29 kertoo Torfinnin sotaretkist\xc3\xa4. H\xc3\xa4nen sanotaan olleen Orkneysaarten mahtavin jaarli. H\xc3\xa4nen hallinnastaan yhdess\xc3\xa4 Ragnvaldin, h\xc3\xa4nen pojan Brusin, heid\xc3\xa4n taisteluistaan ja Ragnvaldin kuolemasta._NEWLINE_Luku 30-32 kertoo Torfinnin viimeisist\xc3\xa4 hallitusvuosista sek\xc3\xa4 h\xc3\xa4nen pyhiinvaellusmatkastaan Roomaan._NEWLINE_Luku 33 kertoo Torfinnin poikien, Paulin ja Erlendin, hallinnasta._NEWLINE_Luku 34 kertoo Harald Ankaran taisteluista Englannissa ja h\xc3\xa4nen kuolemastaan Stamfordin sillan taistelussa (vuonna 1066)._NEWLINE_Luku 35-37 kertoo Paulin ja Erlendin vaikeista suhteista sek\xc3\xa4 Paulin pojan, Hakonin matkasta Ruotsiin._NEWLINE_Luku 38-42 kertoo Norjan kuninkaan Maunu Paljass\xc3\xa4\xc3\xa4ren valloittaneen Orkneysaaret ja Orkneyn jaarli Maunu Erlendinpoika pakeni Skotlantiin. Maunu sai nimen Pyh\xc3\xa4 Maunu._NEWLINE_Luku 43 kertoo Maunu Paljass\xc3\xa4\xc3\xa4ren kuolemasta Irlannissa. _NEWLINE_Luku 44-49 kertoo Pyh\xc3\xa4n Maunun paluusta Orkneysaarille sek\xc3\xa4 h\xc3\xa4nen yhteishallinnastaan Haakon Maununpojan kanssa._NEWLINE_Luku 50 kertoo Pyh\xc3\xa4n Maunun kuolemasta._NEWLINE_Luku 51-53 kertoo Haakonin yksinvallasta._NEWLINE_Luku 54-56 kertoo Haakonin poikien, Haraldin ja Palin, hallinnasta, heid\xc3\xa4n kiistoistaan sek\xc3\xa4 Haraldin kuolemasta myrkytetyn viitan vuoksi._NEWLINE_Luku 57 kertoo Pyh\xc3\xa4\xc3\xa4n Maunuun liittyvist\xc3\xa4 ihmeist\xc3\xa4._NEWLINE_Luku 58-61 kertoo Pyh\xc3\xa4n Maunun serkusta R\xc3\xb6gnvald Kali Kolssonista._NEWLINE_Luku 62 kertoo Norjan tapahtumista sek\xc3\xa4 Norjan kuninkaiden valtataisteluista._NEWLINE_Luku 63-72 kertoo R\xc3\xb6gnvald Kalin yrityksist\xc3\xa4 valloittaa Orkneysaaret._NEWLINE_Luku 73 kertoo, kuinka R\xc3\xb6gnvald Kali onnistui valloittamaan osan saarista._NEWLINE_Luku 74 kertoo jaarli Paulin vankeudesta Orkneyn viikingin Svein Asleifarssonin luona._NEWLINE_Luku 75 kertoo jaarli Paulin katoamisesta (kuolemasta?). T\xc3\xa4m\xc3\xa4 on saagan arvoituksellisimpia tarinoita._NEWLINE_Luku 76-85 kertoo R\xc3\xb6gnvald Kalin hallinnasta._NEWLINE_Luku 86-89 kertoo R\xc3\xb6gnvald Kalin ristiretkest\xc3\xa4 Pyh\xc3\xa4\xc3\xa4n maahan (vuonna 1153)._NEWLINE_Luku 90-93 kertoo Orkneysaarista R\xc3\xb6gnvaldin Kalin poissa ollessa._NEWLINE_Luku 94-102 kertoo R\xc3\xb6gnvaldin Kalin hallinnasta paluunsa j\xc3\xa4lkeen (vuonna 1155)._NEWLINE_Luku 103-104 kertoo R\xc3\xb6gnvaldin Kalin kuolemasta (vuonna 1158)._NEWLINE_Luku 105-112 kertoo Harald Maddaninpojan hallinnasta (Haakon Paulssonin pojanpoika).'